PATVIRTINTA

Lietuvos Respublikos socialinės apsaugos ir darbo ministro 2019 m.  d. įsakymu Nr.

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.1.1-CPVA-V-427 „INSTITUCINĖS GLOBOS PERTVARKA: INVESTICIJOS Į INFRASTRUKTŪRĄ“ PROJEKTŲ FINANSAVIMO SĄLYGŲ APRAŠAS NR. 2**  **„SOCIALINIŲ PASLAUGŲ INFRASTRUKTŪROS TINKLO**  **SUKŪRIMAS IR PLĖTRA ASMENIMS, TURINTIEMS PROTO IR (ARBA) PSICHIKOS NEGALIĄ“** |

# I SKYRIUS

# BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1‑CPVA‑V‑427 „Institucinės globos pertvarka: investicijos į infrastruktūrą“ projektų finansavimo sąlygų aprašas Nr. 2 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos (toliau – ES) struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. įgyvendinimo sprendimu, kuriuo patvirtinami tam tikri 2014–2020 metų Europos Sąjungos fondų investicijų veiksmų programos elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014) 6397) (toliau – Veiksmų programa), 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1‑CPVA-V-427„Institucinės globos pertvarka: investicijos į infrastruktūrą“   
(toliau – Priemonė) finansuojamą veiklą „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią“, iš ES struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas parengtas vadovaujantis:

2.1. Lietuvos Respublikos socialinių paslaugų įstatymu;

2.2. Veiksmų programa;

2.3. Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“;

2.4. Socialinės globos normų aprašu, patvirtintu Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ (toliau – Socialinės globos normų aprašas);

2.5. Lietuvos higienos norma HN 124:2014 „Vaikų socialinės globos įstaigos: bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2009 m. rugsėjo 1 d. įsakymu Nr. V-714 „Dėl Lietuvos higienos normos HN 124:2014 „Vaikų socialinės globos įstaigos: bendrieji sveikatos saugos reikalavimai“ patvirtinimo“ (toliau – Vaikų socialinės globos įstaigos higienos norma);

2.6. Lietuvos higienos norma HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. vasario 10 d. įsakymu Nr. V-133 „Dėl Lietuvos higienos normos HN 125:2011 „Suaugusių asmenų stacionarios socialinės globos įstaigos: bendrieji sveikatos saugos reikalavimai“ patvirtinimo“ (toliau – Suaugusiųjų asmenų globos įstaigos higienos norma);

2.7. Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014−2020 metų veiksmų planu, patvirtintu Lietuvos Respublikos socialinės apsaugos ir darbo ministro 2014 m. vasario 14 d. įsakymu   
Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo“ (toliau – Pertvarkos veiksmų planas);

2.8. Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.9. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašu, patvirtintu Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.10. 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo planu, patvirtintu Lietuvos Respublikos socialinės apsaugos ir darbo ministro 2015 m. vasario 24 d. įsakymu Nr. A1-90 „Dėl 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.11. Rekomendacijomis dėl projektų išlaidų atitikties Europos Sąjungos struktūrinių fondų reikalavimams, patvirtintomis 2014–2020 metų Europos Sąjungos struktūrinių fondų investicijų veiksmų programos valdymo komiteto, sudaryto Lietuvos Respublikos finansų ministro 2007 m. gruodžio 18 d. įsakymu Nr. 1K-376 „Dėl Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos struktūrinių fondų investicijų veiksmų programos valdymo komitetų sudarymo“, 2014 m. liepos 4 d. posėdžio protokolu Nr. 34 (su vėlesniais pakeitimais) ir paskelbtomis ES struktūrinių fondų interneto svetainėje www.esinvesticijos.lt (toliau – Išlaidų atitikties rekomendacijos).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Priemonės įgyvendinimą administruoja Lietuvos Respublikos socialinės apsaugos ir darbo ministerija (toliau – Ministerija) ir viešoji įstaiga Centrinė projektų valdymo agentūra (toliau – įgyvendinančioji institucija).

5. Pagal Priemonę teikiamo finansavimo forma – negrąžinamoji subsidija.

6. Projektų atranka pagal Priemonę atliekama valstybės projektų planavimo būdu.

7. Pagal Aprašą projektams įgyvendinti numatoma skirti iki 24 469 574 Eur (dvidešimt keturių milijonų keturių šimtų šešiasdešimt devynių tūkstančių penkių šimtų septyniasdešimt keturių eurų), iš kurių iki 18 799 139 Eur (aštuoniolikos milijonų septynių šimtų devyniasdešimt devynių tūkstančių vieno šimto trisdešimt devynių eurų) – Europos regioninės plėtros fondo lėšos, iki 5 670 435 Eur (penkių milijonų šešių šimtų septyniasdešimt tūkstančių keturių šimtų trisdešimt penkių eurų) – Lietuvos Respublikos valstybės biudžeto lėšos. Ministerija, priimdama sprendimą dėl projektų finansavimo, turi teisę šiame punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama pareiškėjų teisėtų lūkesčių. Valstybės projektų sąraše nustatyta projekto finansavimo suma prireikus gali būti padidinta, jeigu įgyvendinant pagal kitas Veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemones finansuojamus projektus bus sutaupyta ES struktūrinių fondų lėšų.

8. Ministerija gali priimti sprendimą projektui skirti papildomą finansavimą, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių. Papildomas finansavimas gali būti skiriamas Projektų taisyklėse nurodytais atvejais ir tvarka.

9. Priemonės tikslas – sukurti sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų*.*

10. Įgyvendinant Aprašo 2.7 punkte nurodyto strateginio planavimo dokumento nuostatas pagal Aprašą numatoma remti socialinių paslaugų infrastuktūros, asmenims turintiems proto ir (arba) psichikos negalią, tinklo plėtrą, t.y., modernizuoti ir (arba) kurti naujas žemiau išvardintas socialinių paslaugų įstaigas:

10.1. specializuoti slaugos–globos namai;

10.2. grupinio gyvenimo namai (toliau – GGN);

10.3. savarankiško gyvenimo namai (toliau – SGN);

10.4. apsaugotas būstas (toliau – AB);

10.5. dienos centras;

10.6. dienos užimtumo centras;

10.7. socialinės dirbtuvės.

11. Pagal Apraše nurodytas remiamas veiklas valstybės projektų sąrašus numatoma sudaryti 2020 m. I – III ketvirtį.

# II SKYRIUS

# REIKALAVIMAI PAREIŠKĖJAMS IR PARTNERIAMS

12. Pagal Aprašą galimi pareiškėjai:

12.1. Kauno, Marijampolės, Šiaulių, Tauragės, Telšių, Vilniaus regionų savivaldybių administracijos;

12.2. biudžetinės įstaigos (pertvarkomos socialinės globos įstaigos, nurodytos Investiciniame projekte...).

13. Pagal Aprašą galimi partneriai yra:

13.1. Kauno, Marijampolės, Šiaulių, Tauragės, Telšių, Vilniaus regionų savivaldybių administracijos;

13.2. biudžetinės įstaigos;

13.3. viešosios įstaigos;

13.4. asociacijos;

13.5. religinės bendruomenės ar bendrijos;

13.6. labdaros ir paramos fondai.

14. Pagal Aprašą finansuojamiems projektams įgyvendinti, rekomenduojama vienam pareiškėjui teikti tik vieną projekto paraišką.

15. Aprašo 13.2–13.6 papunkčiuose nurodytų partnerių atranką atlieka savivaldybės administracija, laikydamasi savo pačios parengtu ir patvirtintu projekto partnerių atrankos tvarkos aprašu. Savivaldybės administracija užtikrina skaidrią, viešą ir objektyviais kriterijais paremtą projekto partnerių atranką. Partnerių atrankos tvarkos apraše, atsižvelgiant į planuojamų teikti paslaugų pobūdį ir tikslinę grupę, turi būti numatyti kvalifikaciniai, patirties ir kiti reikalavimai projekto partneriams. Partnerių atranka turi būti atlikta iki projektinio pasiūlymo pateikimo Ministerijai dienos. Reikalavimai partnerių atrankai netaikomi tuo atveju, jeigu partneris yra savivaldybės administracija arba pertvarkoma socialinės globos įstaiga. Pertvarkoma socialinės globos įstaiga privalo būti projekto, kuriame numatyta modernizuoti ar kurti naujas socialinių paslaugų įstaigas, teiksiančias apgyvendinimo paslaugas tikslinei grupei iš pertvarkomos socialinės globos įstaigos, pareiškėju arba partneriu.

16. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas, ar kartu su partneriais. Tuo atveju, jeigu projektas įgyvendinamas kartu su partneriu (-iais), projekto vykdytojas atstovauja visiems partneriams projekto sutarties vykdymo ir projekto įgyvendinimo klausimais ir privalo užtikrinti, kad partneris (-iai) būtų tinkamai informuotas (-i) apie jo (jų) pareigas, susijusias su projekto sutarties vykdymu ir projekto įgyvendinimu, taip pat laikytųsi visų su projekto įgyvendinimu susijusių įsipareigojimų, nustatytų projekto sutartyje ir Projektų taisyklėse. Iki paraiškos pateikimo pareiškėjas su partneriu (-iais) sudaro sutartį, kurioje nustato tarpusavio teises ir pareigas įgyvendinant projektą, o taip pat numato įsipareigojimus laikytis Aprašo 35–37 punktų reikalavimų.

# III SKYRIUS

# PROJEKTAMS TAIKOMI REIKALAVIMAI

**PIRMASIS SKIRSNIS**

# BENDRIEJI REIKALAVIMAI PROJEKTAMS

17. Projektai turi atitikti Projektų taisyklių 66 punkte nustatytus bendruosius projektų reikalavimus.

18. Projektai turi atitikti šį specialųjį projektų atrankos kriterijų, patvirtintą Veiksmų programos stebėsenos komiteto 2019 m. ........d. posėdžio nutarimu Nr......: projektai turi atitikti Pertvarkos veiksmų plano 15.2.1 papunkčio nuostatą (projektų veiklos turi atitikti pagrindines Pertvarkos veiksmų plano antrojo tikslo uždavinių įgyvendinimo kryptis, nurodytas Pertvarkos veiksmų plano 15.2.1 papunktyje).

19. Pagal Aprašą nefinansuojami didelės apimties projektai.

20. Teikiamų projektų įgyvendinimo trukmė turi būti pagrįsta ir pakankama projekto veikloms vykdyti ir rezultatams pasiekti. Visais atvejais projektų veiklos turi būti baigtos vykdyti iki 2023 m. kovo 1 d. Dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis gali būti pratęstas Projektų taisyklių nustatyta tvarka ir nepažeidžiant Projektų taisyklių 213.1 ir 213.5 papunkčiuose nustatytų terminų.

21*.* Projektų veiklos turi būti vykdomos Lietuvos Respublikoje.

22. Tinkama projekto tikslinė grupė yra proto ir (arba) psichikos negalią turintys vaikai ir (ar) darbingo amžiaus asmenys.

23. Projektais turi būti siekiama visų toliau išvardytų Priemonės įgyvendinimo stebėsenos rodiklių, nurodytų Veiksmų programos stebėsenos rodiklių skaičiavimo apraše ir Nacionalinių stebėsenos rodiklių skaičiavimo apraše:

23.1. investicijas gavusių socialinių paslaugų infrastruktūros objektų skaičius (rodiklio kodas P.S.361);

23.2. neįgalūs asmenys, persikėlę iš pertvarkomų įstaigų į naujai sukurtas apgyvendinimo vietas (rodiklio kodas .......);

23.3. naujai sukurtose apgyvendinimo su parama vietose gyvenantys asmenys, pasinaudoję dienos užimtumo centrų, socialinių dirbtuvių paslaugomis (rodiklio kodas .......).

24. Projektuose negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principus.

25. Projektuose neturi būti numatyta veiksmų, kurie turėtų neigiamą poveikį įgyvendinant darnaus vystymosi principą.

26. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

27. Projektai ir (arba) projektų veiklos negali būti finansuotos ar finansuojamos, ar, suteikus finansavimą, teikiamos finansuoti iš kitų priemonių ar programų, finansuojamų Lietuvos Respublikos valstybės biudžeto lėšomis, kitų piniginių išteklių, kuriais disponuoja valstybė, ES struktūrinių fondų, kitų fondų ar finansinių mechanizmų, jei dėl to tų pačių projektų ar jų dalių tinkamos finansuoti išlaidos gali būti finansuotos daugiau nei vieną kartą.

**ANTRASIS SKIRSNIS**

# SPECIALIEJI REIKALAVIMAI PROJEKTAMS

28. Visi pagal Aprašą finansuojami projektai ir jų veiklos turi atitikti Investiciniame projekte (paskelbtame interneto svetainės www.pertvarka.lt) nustatytus projekto įgyvendinimo techninius, finansinius ir ekonominius sprendinius (projekto įgyvendinimo alternatyvos pasirinkimas pagrįstas sąnaudų ir naudos analizės rezultatais). Pareiškėjas gali keisti Investiciniame projekte numatytų dienos užimtumo centrų ir socialinių dirbtuvių veiklų pobūdį, nekeičiant Investiciniame projekte numatyto paslaugų gavėjų skaičiaus ir nedidinant investicijų apimčių.

29. Specializuotų slaugos–globos namų veiklai vykdyti gali būti numatyta ne daugiau kaip 3 495 207 Eur Europos regioninės plėtros fondo lėšų;

30. Visi pagal Aprašą finansuojami infrastruktūros objektai, kuriuose planuojama vykdyti naujos statybos darbus ir specializuoti slaugos–globos namai, dienos centrai, dienos užimtumo centrai ir socialinės dirbtuvės, kuriuose planuojama vykdyti rekonstrukcijos (remonto) darbus, turi būti pritaikyti žmonėms, turintiems judėjimo negalią, pagal reikalavimus, nustatytus Statybos techniniame reglamente STR 2.03.01:2001 „Statiniai ir teritorijos. Reikalavimai žmonių su negalia reikmėms“, patvirtintame Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl STR 2.03.01:2001 „Statiniai ir teritorijos. Reikalavimai žmonių su negalia reikmėms“ patvirtinimo“ (toliau – STR reikalavimai žmonių su negalia reikmėms) ir kituose norminiuose statybos techniniuose dokumentuose.

31. Tuo atveju, kai STR reikalavimai žmonių su negalia reikmėms neprivalomi, vykdant Aprašo 10.2–10.3 papunkčiuose nurodytas veiklas (GGN ir SGN) ir įsigyjant ir (ar) rekonstruojant (remontuojant) gyvenamąjį namą, pastato pirmas aukštas turi būti pritaikytas žmonių, turinčių judėjimo negalią, reikmėms, laikantis STR reikalavimų žmonių su negalia reikmėms. Pirmame pastato aukšte turi būti bent viena gyvenamoji patalpa ir asmens higienos kambarys. Vykdant Aprašo 10.2–10.3 papunkčiuose nurodytas veiklas (GGN, SGN) ir įsigyjant, ir (ar) remontuojant butą, pritaikymas žmonių, turinčių judėjimo negalią, reikmėms finansuojamas, jeigu šiame pritaikytame būste gyvens asmuo, kuriam toks pritaikymas reikalingas.

32. Vykdant Aprašo 10.4 papunktyje nurodytą veiklą (AB) ir įsigyjant, ir (ar) rekonstruojant (remontuojant) gyvenamąjį namą, ar remontuojant butą, pritaikymas žmonių, turinčių judėjimo negalią, reikmėms finansuojamas, jeigu šiame pritaikytame būste gyvens asmuo, kuriam toks pritaikymas reikalingas.

33. Atsižvelgiant į projekto tikslinės grupės individualius poreikius pagal Aprašą finansuojami infrastruktūros objektai gali būti pritaikyti ir kitą negalią turintiems asmenims, pagal STR reikalavimus žmonių su negalia reikmėms.

**TREČIASIS SKIRSNIS**

**REIKALAVIMAI INVESTICIJAS GAVUSIOMS ĮSTAIGOMS**

34. Investicijas gavusios įstaigos privalo atitikti Socialinių paslaugų įstatymo, Socialinės globos normų aprašo, Vaikų socialinės globos įstaigos higienos normos ir Suaugusiųjų asmenų globos įstaigos higienos normos reikalavimus.

35. Projekto vykdytojas ir partneris (-iai) privalo užtikrinti, kad visose modernizuotose ir naujai įsteigtose socialinių paslaugų įstaigose būtų apgyvendinta ir paslaugas gautų projekto tikslinė grupė iš pertvarkomų socialinės globos įstaigų, kuriai nustatytas atitinkamas socialinių paslaugų poreikis.

36. Tik įvykdžius socialinės globos įstaigų pertvarką Investiciniame projekte numatyta apimtimi, modernizuotoje, ar naujai sukurtoje infrastruktūroje gali būti apgyvendinti ir paslaugas gauti savivaldybės gyventojai, laukiantys eilėje į ilgalaikes socialinės globos paslaugas teikiančias įstaigas, arba kiti regiono gyventojai, kuriems nustatytas atitinkamas socialinių paslaugų poreikis.

37. Teikiant paslaugas modernizuotoje ir (ar) naujai sukurtoje infrastruktūroje, atitinkančioje Aprašo 10.2–10.4 papunkčiuose nurodytas veiklas, Projekto vykdytojas ir (ar) partneris privalo užtikrinti, kad GGN, SGN ir AB gyventojams pagal jų individualius veiklos planus būtų teikiamos dienos užimtumo, darbinių, socialinių įgūdžių ugdymo paslaugos (dienos užimtumo centre, socialinėse dirbtuvėse).

**KETVIRTASIS SKIRSNIS**

**REIKALAVIMAI PROJEKTŲ PARENGTUMUI**

38. Projektų parengtumui (turi būti įvykdyta teikiant paraišką) taikomi šie reikalavimai:

38.1. projektuose numatomi rekonstruoti ar remontuoti pastatai, taip pat žemės sklypai, kuriuose numatoma statyti, rekonstruoti ar remontuoti pastatus, turi būti pareiškėjų (partnerių) valdomi nuosavybės ar patikėjimo teise arba gauti pagal panaudos (nuomos) sutartis ne trumpesniam kaip projekto įgyvendinimo ir 5 metų nuo projekto finansavimo pabaigos (galutinės ataskaitos patvirtinimo) laikotarpiui. Daiktinės arba pareiškėjo (partnerio) turto valdymo teisės į pastatą ir (ar) žemės sklypą, kuriame įgyvendinant projektą bus vykdomi statybos darbai, turi būti įregistruotos įstatymų nustatyta tvarka. Jeigu numatomą rekonstruoti ar remontuoti pastatą ir (ar) žemės sklypą, kuriame numatoma statyti, rekonstruoti ar remontuoti pastatą, nuosavybės ar patikėjimo teise valdo arba panaudos (nuomos) teise naudoja savivaldybė ir daiktinės arba turto valdymo teisės nėra perduotos pareiškėjui (partneriui), kuris yra savivaldybei pavaldi įstaiga, savivaldybės taryba turi būti pavedusi pareiškėjui (partneriui) atlikti projekto veiklų (darbų) užsakovo funkciją. Reikalavimas turėti nuosavybės teise ar patikėjimo teise arba gauti pagal panaudos (nuomos) sutartį žemės sklypą netaikomas Statybos techninio reglamento 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto  Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“, 4 priede nurodytais atvejais. Jei pastatas ar žemės sklypas naudojamas pagal panaudos ar nuomos sutartį, pareiškėjas (partneris) turi turėti raštišką panaudos davėjo ar nuomotojo sutikimą vykdyti statybos veiklas;

38.2. turi būti išduotas statybą leidžiantis dokumentas (jei statinio projektas yra parengtas). Statinio projekte turi būti įvertinti Aprašo 30–33 punktuose nurodyti reikalavimai.

38.3. jei statinio projektas neparengtas, turi būti parengta statinio projektavimo užduotis (jei taikoma). Statinio projektavimo užduotyje turi būti įvertinti Aprašo 30–33 punktuose nurodyti reikalavimai;

38.4. pareiškėjas (partneris) turi užtikrinti, kad naujai statomų, rekonstruojamų ar remontuojamų pastatų žemės sklypai būtų numatyti teritorijose, kuriose jau yra nutiesti inžineriniai tinklai bei susisiekimo komunikacijos ir pastatyti kiti inžineriniai statiniai (pvz., katilinės). Projekto lėšomis finansuojamos visos statinio inžinerinės sistemos ir inžineriniai tinklai nuo pastato iki artimiausio vandentiekio ir (arba) nuotakyno šulinio, ir (arba) įrengtos uždaromosios armatūros, kurie yra tiesiogiai susiję su esamu ir (arba) modernizuojamu projekto objektu ir kurie pagal Lietuvos Respublikos teisės aktus gali būti pareiškėjo nuosavybė. Jei įgyvendinant projektą planuojama tiesti inžinerinius tinklus ir susisiekimo komunikacijas ir (arba) statyti kitus inžinerinius statinius, kurie negali būti finansuojami projekto lėšomis, pareiškėjas arba partneris šiuos darbus apmoka savo lėšomis. Nuosavą indėlį įrodantys dokumentai turi būti pateikti įgyvendinančiajai institucijai kartu su paraiška.

# IV SKYRIUS

# TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI

39. Projektų išlaidos turi atitikti Projektų taisyklių VI skyriuje ir Išlaidų atitikties rekomendacijose nurodytus projektų išlaidoms taikomus reikalavimus. Pagal Aprašą Projektų taisyklių 405.2 papunktyje nustatytas reikalavimas išankstinėms sąskaitoms pateikti rangovo, prekių tiekėjo ar paslaugų teikėjo gautą kredito įstaigos išankstinio mokėjimo  grąžinimo garantiją, laidavimo ar laidavimo draudimo dokumentą netaikomas.

40. Tinkamos finansuoti projektų išlaidos turi būti patirtos ir apmokėtos ne anksčiau kaip 2019 m. sausio 1 d. su sąlyga, kad visos projekto veiklos nėra baigtos vykdyti iki pareiškėjui pateikiant paraišką.

41. **P**rojektų finansavimas gali sudaryti iki 100 proc. tinkamų finansuoti projekto išlaidų. Pareiškėjai ir (arba) partneriai savo iniciatyva ir savo, ir (arba) kitų šaltinių lėšomis gali prisidėti prie projekto įgyvendinimo.

42. Projektų tinkamų finansuoti išlaidų dalis, kurios nepadengia projektams skiriamo finansavimo lėšos, turi būti finansuojama projektų vykdytojų ir (arba) partnerių lėšomis.

43. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Tinkama finansuoti (jeigu neviršija 10 procentų visų tinkamų finansuoti projekto išlaidų), išskyrus žemės nuomos išlaidas  Įsigyjant žemę, negali būti teisinių ar kitų kliūčių numatytoms veikloms joje vykdyti (t. y. žemės naudojimo paskirtis turi būti tinkama vykdyti numatytas projekto veiklas) |
| **2.** | **Nekilnojamasis turtas** | Tinkama finansuoti  Įsigyjant nekilnojamąjį turtą, negali būti teisinių ar kitų kliūčių numatytoms veikloms jame vykdyti (t. y. nekilnojamojo turto paskirtis turi būti tinkama vykdyti numatytas projekto veiklas) |
| **3.** | **Statyba, rekonstravimas, remontas ir kiti darbai** | Tinkama finansuoti  Projektų lėšomis pritaikomuose butuose gali būti atliekamas tik paprastasis remontas.  Įgyvendinant Aprašo 10.1–10.6 punkte numatytas veiklas netinkami finansuoti lauko inžinerinių tinklų ir susisiekimo komunikacijų tiesimo ir (arba) kitų inžinerinių statinių statybos darbai, išskyrus visas statinio inžinerines sistemas ir inžinerinius tinklus nuo pastato iki artimiausio vandentiekio ir (arba) nuotakyno šulinio, ir (arba) įrengtos uždaromosios armatūros, kurie yra tiesiogiai susiję su esamu ir (arba) modernizuojamu projekto objektu ir kurie pagal Lietuvos Respublikos teisės aktus gali būti pareiškėjo nuosavybė. |
| **4.** | **Įranga, įrenginiai ir kitas turtas** | Tinkama finansuoti  Tinkamos finansuoti įrangos ir įrenginių aprašymas, pateiktas Išlaidų atitikties rekomendacijų 10 skyriuje (žr. 1 lentelę „Projekto biudžeto išlaidų kategorijų aprašas“ ir  ir 4 išnašą).  Projekto lėšomis įsigyjamos tikslinės transporto priemonės turi būti pritaikytos neįgaliųjų poreikiams. |
| **5.** | **Projekto vykdymas** | Netinkama finansuoti |
| **6.** | **Informavimas apie projektą** | Tinkamomis finansuoti išlaidomis laikomos privalomų viešinimo priemonių, nurodytų Projektų taisyklių VII skyriaus trisdešimt septintajame skirsnyje, išlaidos |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Projekto administravimo išlaidos laikomos tinkamomis finansuoti (net jeigu jos nebuvo numatytos Investiciniame projekte), joms taikoma fiksuotoji projekto išlaidų norma, skaičiuojama vadovaujantis Projektų taisyklių 10 priedu. Pagal fiksuotąją normą apmokamos išlaidos turi atitikti Projektų taisyklių VI skyriaus trisdešimt penktąjį skirsnį |

*Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.*

44. Projektinio pasiūlymo ir paraiškos parengimo išlaidos yra netinkamos finansuoti.

45.Pajamoms iš projektų veiklų, gautoms įgyvendinant projektus ir pasibaigus projektų finansavimui, taikomi reikalavimai, nustatyti Projektų taisyklių VI skyriaus trisdešimt šeštajame skirsnyje.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

46.Galimi pareiškėjai iki Ministerijos kvietime teikti projektinį pasiūlymą nustatytos datos turi Ministerijai raštu pateikti projektinį pasiūlymą dėl valstybės projekto įgyvendinimo (toliau – projektinis pasiūlymas), užpildytą pagal formą, patvirtintą Lietuvos Respublikos socialinės apsaugos ir darbo ministerijos kanclerio 2015 m. sausio 2 d. potvarkiu Nr. A3-1 „Dėl Valstybės projektų planavimo ir atrankos tvarkos aprašo patvirtinimo“, ir paskelbtą ES struktūrinių fondų interneto svetainėje www.esinvesticijos.lt.

47.Ministerija, įvertinusi projektinį pasiūlymą, priima sprendimą dėl valstybės projektų sąrašo sudarymo. Į valstybės projektų sąrašą gali būti įtrauktas tik Projektų taisyklių 37 punkte nustatytus reikalavimus atitinkantis projektas. Pareiškėjas, kurio projektas įtrauktas į valstybės projektų sąrašą, įgyja teisę teikti paraišką.

48. Siekdami gauti finansavimą, pareiškėjai turi užpildyti paraišką, kurios iš dalies užpildyta forma PDF formatu skelbiama ES struktūrinių fondų interneto svetainės www.esinvesticijos.lt skiltyje „Finansavimas / Planuojami valstybės (regionų) projektai“, ieškant „Susiję dokumentai“ (prie konkretaus planuojamo projekto).

49. Pareiškėjai pildo paraiškas ir kartu su Aprašo 52 punkte nurodytais priedais iki valstybės projektų sąraše nurodyto termino teikia jas įgyvendinančiajai institucijai per Iš Europos Sąjungos struktūrinių fondų bendrai finansuojamų projektų duomenų mainų svetainę (toliau – DMS) arba raštu, jei nėra užtikrintos tokios DMS funkcinės galimybės, Projektų taisyklių III skyriaus dvyliktajame skirsnyje nustatyta tvarka. Pareiškėjai prie DMS jungiasi naudodamiesi Valstybės informacinių išteklių sąveikumo platforma ir užsiregistravę tampa DMS naudotojais.

50. Jeigu vadovaujantis Aprašo 49 punktu paraiška teikiama raštu, ji gali būti teikiama vienu iš šių būdų:

50.1. įgyvendinančiajai institucijai teikiamas pasirašytas popierinis paraiškos ir jos priedų variantas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

50.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas saugiu elektroniniu parašu. Jei paraiška teikiama tokiu būdu, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

51. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) suteikia galimybę paraiškas ar jų priedus pateikti kitu būdu, apie tai informuodama pareiškėjus per DMS arba raštu.

52. Kartu su paraiška pareiškėjai turi pateikti šiuos priedus (Aprašo 52.2–52.4 papunkčiuose nurodytų paraiškos priedų formos skelbiamos ES struktūrinių fondų interneto svetainės www.esinvesticijos.lt skiltyje „Dokumentai“, ieškant dokumento tipo „Paraiškų priedų formos“):

52.1. partnerio (-ių) deklaraciją (-as), jei projektą numatyta įgyvendinti kartu su partneriais (Partnerio deklaracijos forma įtraukta į pildomą paraiškos formą);

52.2. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo PVM išlaidas pripažinti tinkamomis finansuoti, t. y. įtraukia šias išlaidas į projekto biudžetą;

52.3. informaciją apie projektui taikomus aplinkosauginius reikalavimus (jei taikoma);

52.4. informaciją apie iš ES struktūrinių fondų lėšų bendrai finansuojamų projektų gaunamas pajamas (taikoma, jei projekto tinkamų finansuoti išlaidų suma iki pajamų įvertinimo viršija 1 mln. Eur);

52.5. jeigu projektas įgyvendinamas kartu su partneriu (-iais), sutarties, kurioje nustatytos tarpusavio teisės ir pareigos įgyvendinant projektą bei numatyti įsipareigojimai laikytis Aprašo 35–37 punktų reikalavimų, kopiją;

52.6. dokumentus, reikalingus žemės pirkimo išlaidų tinkamumui finansuoti įvertinti, atsižvelgiant į esamą situaciją:

* + 1. jeigu žemė yra nupirkta iki paraiškos pateikimo dienos (tačiau tinkamų finansuoti išlaidų patyrimo ir apmokėjimo laikotarpiu), turi būti pateikta žemės pirkimo–pardavimo sutartis ir žemės rinkos vertės nustatymo ataskaita. Jeigu žemė perkama su nugriauti skirtais statiniais, turi būti pateikta ir numatomo griauti turto rinkos vertės nustatymo ataskaita;
    2. jeigu numatyta pirkti konkretų žemės sklypą, turi būti pateikta preliminari žemės pirkimo–pardavimo sutartis (jei tokia sudaroma) ir žemės rinkos vertės nustatymo ataskaita. Jei numatoma pirkti žemę su nugriauti skirtais statiniais, turi būti pateikta ir numatomo griauti turto rinkos vertės nustatymo ataskaita;
    3. jeigu numatyta tik vietovė, kurioje planuojama pirkti žemės sklypą, turi būti pateikta valstybės įmonės Registrų centro arba nepriklausomo turto vertintojo išduota bendra panašių žemės sklypų rinkos vertės nustatymo ataskaita, kurioje turi būti nurodytos vidutinės toje vietoje esančių žemės sklypų kainos;

52.7. dokumentus, reikalingus nekilnojamojo turto pirkimo išlaidų tinkamumui finansuoti įvertinti (taikoma tik įsigyjant nekilnojamąjį turtą), atsižvelgiant į esamą situaciją:

52.7.1. jeigu nekilnojamasis turtas nupirktas iki paraiškos pateikimo dienos (tačiau tinkamų finansuoti išlaidų patyrimo ir apmokėjimo laikotarpiu), turi būti pateikta nekilnojamojo turto pirkimo–pardavimo sutartis ir nepriklausomo turto vertintojo išduota turto rinkos vertės nustatymo ataskaita, kurioje nurodyta įsigyto nekilnojamojo turto (ir kartu su juo įsigyto žemės sklypo) rinkos vertė;

52.7.2. jeigu numatyta pirkti konkretų nekilnojamojo turto objektą, turi būti pateikta nepriklausomo turto vertintojo išduota turto rinkos vertės nustatymo ataskaita, kurioje nurodyta numatomo įsigyti objekto (-ų) (ir kartu įsigyjamo žemės sklypo) rinkos vertė;

52.7.3. jeigu numatyta tik vietovė, kurioje planuojama pirkti nekilnojamąjį turtą, turi būti pateikta valstybės įmonės Registrų centro arba nepriklausomo turto vertintojo išduota bendra panašių nekilnojamojo turto objektų grupės rinkos vertės nustatymo ataskaita, kurioje turi būti nurodytos vidutinės toje vietovėje esančio nekilnojamojo turto kainos;

52.8. statinio projektavimo užduotį, parengtą vadovaujantis įgyvendinančiosios institucijos parengtomis Rekomendacijomis projektavimo paslaugų techninei užduočiai, kurios skelbiamos interneto tinklalapyje adresuhttps://www.cpva.lt/lt/dokumentai/projektu-dokumentai/743/p0.html?type=-1;category=21;state=-1, Aprašo reikalavimais, Lietuvos Respublikos statybos įstatymo 24 straipsnio 3 dalyje nurodytais dokumentais (toliau – Statinio projektavimo užduotis) (jei statinio projektas nėra parengtas), arba statinio projekto, patvirtinto Statybos techniniame reglamente STR 1.04.04:2017 „Statinio projektavimas, projekto ekspertizė“, patvirtintame Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl Statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“, nustatyta tvarka, kopiją kartu su statinio projekto skaičiuojamosios kainos dalimi (naujos statybos, kapitalinio remonto ir (arba) rekonstrukcijos atveju) ir statybą leidžiantį dokumentą. Rengiant statinio projektavimo užduotį ir (arba) statinio projektą, turi būti įvertinti Aprašo 30–33 punktuose nurodyti reikalavimai;

52.9. numatomų rekonstruoti ar remontuoti patalpų brėžinius iš inventorinės bylos, esamų patalpų būklės įvertinimas ir numatomų atlikti darbų, įskaitant projekto atitikties Aprašo 30–33 punktuose nurodytiems reikalavimams, aprašymą;

52.10. žemės sklypo, kuriame numatoma statyti, rekonstruoti ar remontuoti objektą, valdymo panaudos ar nuomos teise dokumento kopiją (jei taikoma);

52.11. objekto (pastato ar patalpų), kurį planuojama rekonstruoti ar remontuoti, valdymo panaudos ar nuomos teise dokumento kopiją (jei taikoma);

1. 52.12. žemės sklypo savininko raštišką sutikimą statyti, rekonstruoti ar remontuoti objektą, kai teikiamos turto valdymo nuomos ar panaudos teise sutartys ir jose toks sutikimas nenumatytas (taikoma, jei paraiškos teikimo metu nėra gautas statybą leidžiantis dokumentas). Reikalavimas pateikti sutikimą objektą remontuoti taikomas tik tokiu atveju, kai keičiama statinio paskirtis;

52.13. objekto savininko raštišką sutikimą rekonstruoti ar remontuoti objektą, kai teikiamos turto valdymo nuomos ar panaudos teise sutartys ir jose toks sutikimas nenumatytas. Reikalavimas pateikti sutikimą objekte atlikti paprastojo remonto darbus taikomas tik tokiu atveju, kai keičiama statinio paskirtis;

1. 52.14. savivaldybės tarybos sprendimas, kuriuo pavedama pareiškėjui (partneriui), kuris yra savivaldybei pavaldi įstaiga, atlikti projekto veiklų (darbų) užsakovo funkciją;

52.15. pareiškėjo ir (ar) partnerio (-ių) įsipareigojimo padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas, pagrindimo ir projekto rezultatų tęstinumo 5 metus po projekto įgyvendinimo pabaigos užtikrinimo dokumentus (savivaldybės tarybos sprendimą, teisę priimti sprendimus turinčio įstaigos valdymo organo sprendimą ir kt.). Reikalavimas su paraiška pateikti pagrindimo dokumentą netaikomas, jeigu pareiškėjo ar partnerio asignavimų valdytoja yra Ministerija;

52.16. įgaliojimą pasirašyti paraišką, jei ją pasirašo ne pareiškėjo organizacijos vadovas;

52.17. darbų pirkimo sutartį darbų išlaidoms pagrįsti (jeigu darbai yra nupirkti iki paraiškos pateikimo) arba statybos kainos skaičiavimus, parengtus pagal valstybės įmonės Statybos produkcijos sertifikavimo centro registre paskelbtas rekomendacijas dėl statinių statybos skaičiuojamųjų kainų nustatymo (pvz., remiantis UAB „Sistela“ kainynais) (jeigu statinio projektas nėra parengtas);

52.18. preliminarius prekių tiekėjų ir (arba) paslaugų teikėjų komercinius pasiūlymus ir (arba) kainų apklausos suvestines išlaidų dydžiui pagrįsti arba sudarytas sutartis bei kitus planuojamas išlaidas pagrindžiančius dokumentus;

52.19. įvykdytų viešųjų pirkimų, viršijančių tarptautinio pirkimo vertę, apibrėžtą Lietuvos Respublikos viešųjų pirkimų įstatymo 11 straipsnyje, kurių prašoma finansuoti projekte suma viršija 175 000 Eur, dokumentus;

52.20. pagrindinio projekto pirkimo, kuriam finansuoti prašoma suma sudaro didžiausią projekto biudžeto dalį, dokumentus, jeigu šis pirkimas teikiant projekto paraišką yra įvykdytas;

53. Visi Aprašo 52 punkte nurodyti priedai turi būti teikiami per DMS (arba raštu, jei nėra užtikrintos atitinkamos DMS funkcinės galimybės). Teikiama visos sudėties statinio projekto, statinio projektavimo užduoties ar patalpų brėžinių elektroninė versija PDF formatu arba versija, kurią būtų galima peržiūrėti naudojantis „Microsoft Office“ programine įranga*.* Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos.

54. Paskutinė paraiškų pateikimo diena nustatoma valstybės projektų sąraše, kuris skelbiamas ES struktūrinių fondų svetainėje www.esinvesticijos.lt.

55. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktai nurodomi įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą.

56. Įgyvendinančioji institucija atlieka projektų tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus.

57. Vertindama paraiškas, įgyvendinančioji institucija gali paprašyti pareiškėjų pateikti trūkstamą informaciją ir (arba) dokumentus. Pareiškėjai privalo pateikti šią informaciją ir (arba) dokumentus per įgyvendinančiosios institucijos nustatytą terminą.

58. Paraiškos vertinamos ne ilgiau kaip 60 dienų nuo jų gavimo dienos.

59. Jei dėl objektyvių priežasčių negalima paraiškos įvertinti per nustatytą terminą (kai vertinant paraiškas reikia kreiptis į kitas institucijas ir (arba) atliekama patikra projekto įgyvendinimo ir (arba) administravimo vietoje, ir (arba) pareiškėjas turi įvykdyti pirkimą iki paraiškos tinkamumo finansuoti vertinimo pabaigos, ir (arba) įgyvendinančioji institucija, vidaus procedūrų apraše nustatyta tvarka paraiškos vertinimo metu įvertinusi įvykdyto pirkimo tinkamumą, nustato, kad pareiškėjas nesilaikė pirkimus reglamentuojančių teisės aktų), jis gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS arba raštu, jei DMS funkcinės galimybės nėra užtikrintos.

60. Paraiškos gali būti atmetamos Apraše ir (arba) Projektų taisyklių 118, 121, 122, 133, 136, 138 punktuose nurodytais pagrindais Projektų taisyklių 123–124 punktuose nustatyta tvarka. Apie paraiškų atmetimą pareiškėjai informuojami per DMS arba raštu, jei tokios DMS funkcinės galimybės nėra užtikrintos, per 3 (tris) darbo dienas nuo sprendimų dėl paraiškų atmetimo priėmimo dienos.

61. Pareiškėjai sprendimus dėl paraiškų atmetimo gali apskųsti Projektų taisyklių 493–494 punktuose nustatyta tvarka.

62. Įgyvendinančiajai institucijai baigus paraiškų vertinimą, sprendimą dėl projekto finansavimo priima Ministerija, vadovaudamasi Projektų taisyklių 153–160 punktuose nurodytais reikalavimais.

63. Ministerijai priėmus sprendimą dėl projekto finansavimo, įgyvendinančioji institucija per 3 (tris) darbo dienas nuo šio sprendimo gavimo dienos per DMS arba raštu, jei DMS funkcinės galimybės nėra užtikrintos, pateikia šio sprendimo kopiją pareiškėjams.

64. Pagal Aprašą finansuojamiems projektams įgyvendinti bus sudaromos dvišalės sutartys tarp įgyvendinančiosios institucijos ir pareiškėjo.

65. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą, pritaikytą Aprašui, parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Įgyvendinančioji institucija, įvertinusi prašyme nurodytas aplinkybes, jei toks prašymas neprieštarauja Aprašui, turi teisę pakeisti projekto sutarties pasirašymo terminą ir apie savo sprendimą privalo informuoti pareiškėją ne vėliau kaip per 7 dienas nuo prašymo gavimo dienos.

66. Projekto sutarties originalas gali būti rengiamas ir teikiamas atsižvelgiant į projekto vykdytojo pasirinktą dokumento formą:

66.1. kaip pasirašytas popierinis dokumentas;

66.2. kaip elektroninis dokumentas, pasirašytas saugiu elektroniniu parašu.

**VI SKYRIUS**

**PROJEKTŲ ĮGYVENDINIMO REIKALAVIMAI**

67. Projektai įgyvendinami laikantis projektų sutartyse, Apraše ir Projektų taisyklėse nustatytų reikalavimų.

68. Investicijų tęstinumas turi būti užtikrintas 5 (penkerius) metus po projektų finansavimo pabaigos Projektų taisyklių IV skyriaus dvidešimt septintajame skirsnyje nustatyta tvarka.

# VII SKYRIUS

# APRAŠO KEITIMO TVARKA

69. Aprašas keičiamas vadovaujantis Projektų taisyklių III skyriaus vienuoliktajame skirsnyje nustatytais reikalavimais.

70. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, Projektų taisyklių 91 punkte nustatytais atvejais taikomi ir įgyvendinamiems projektams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_